Wat het ons geleer uit 2020? Spaar!(Foto: Maroela Media) Suid-Afrikaanse verbruikers het verlede jaar baie lesse geleer en een van die belangrikste lesse was dat spaargeld handig te pas kom in ’n krisis soos die pandemie. Baie mense moes met ’n verminderde salaris regkom terwyl baie ook hul werk verloor het. Die banke en ander kredietverskaffers se betalingsvakansies is verby en nou moet jy uithaal en wys. Selfs al spaar jy ’n klein bietjie hier en ’n klein bietjie daar, sal jy die vrugte pluk. Ina Opperman gee raad hoe om te spaar. Saam met die nodigheid vir spaargeld vir ’n krisis, het verbruikers ook in 2020 geleer dat dit belangrik is om binne jou vermoë te leef. Hoe doen mens dit? Stel ’n begroting op en hou daarby sodat jy kan seker wees hoeveel geld jy het om op daaglikse uitgawes te bestee en te spaar vir ’n krisis. Die lewe sonder ’n begroting As jy sonder ’n begroting deur die lewe gaan, weet jy nooit of jy nog geld in die bank het of nie. As jy dus geld nodig het in ’n krisis, het jy geen spaargeld om te gebruik nie en beland jy in ’n skuldspiraal waaruit jy waarskynlik nooit sal ontsnap nie. Waarheen verdwyn jou geld? Dit is belangrik om te bepaal waarheen jou geld verdwyn voordat jy jou begroting opstel. Kyk na die afgelope paar maande se bankstate en inkopielyste en kyk hoeveel jy bestee aan luukshede soos wegneemetes. Stel jou begroting só op Argieffoto (Foto: Pexels/Pixabay) Gebruik jou lys van uitgawes om ’n begroting op te stel en te sien watter uitgawes jy kan verminder. Skryf jou begroting neer in ’n boek wat vir die hele gesin beskikbaar is, want ’n stukkie papier raak maklik weg. Of doen dit op die nuwe manier en deel dit op die gesin se selfoongroep. Begin deur al jou grootste en noodsaaklike uitgawes, soos verblyf, vervoer, water en elektrisiteit, selfone, internettoegang, versekering, skuld, spaargeld, skoolgeld, kruideniersware, klere en salaris vir jou huishulp in die kolom aan die linkerkant neer te skryf. Eers daarna kan jy luukshede, soos wegneemetes en ander bederfies bysit – as jy dit kan bekostig. Daarna skryf jy jou inkomste neer in die kolom aan die regterkant. Nou moet jy elke maand sorg dat jou uitgawes nie meer as jou inkomste is nie. Totsiens skuld! (Foto: Stevepb/pixabay) Baie verbruikers het aan die einde van ’n jaar Nuwejaarsvoornemens om van hul skuld ontslae te raak, maar min kry dit reg. Een ding waaroor finansiële raadgewers saamstem, is dat jy moet skuld maak om duur goed soos ’n huis of motor te koop. Met slim beplanning kan jy egter ook hierdie skuld vinniger verminder en van al jou ander skuld ontslae raak: Soek na winskopies Mens spaar nie net geld op inkopies by ’n supermark of klerewinkel nie, maar ook op versekering, bankkoste en selfoonkoste. As jy byvoorbeeld net R100 op jou motorversekering spaar elke maand, spaar jy R1 200 in ’n jaar se tyd. By die huis (Argieffoto: pixabay) Aangesien ons almal meer tuis is deesdae, is dit belangrik om te sorg dat jy: Finansiële dienste Spaar op selfone Spaar op jou motor Argieffoto (Foto: Unsplash) Spaar by die winkel Spaar by die skool Spaar by die werk (Foto: Unsplash) Spaar met vermaak